English: Diolch, Llyr. I have to take issue with you on a couple of points. You say I've been stung into changing direction or changing tone. If we have a consultation, any consultation I've ever run as a Minister in whatever portfolio - it must be meaningful. If I didn't listen, you would complain. If I do listen, you say I have been stung into it. You can't have it both ways. [ Interruption. ] Well, 'a change of tone' I think was the phrase that you used, and I absolutely commit to this consultation being meaningful too. It's 16 weeks: again, a long consultation over the summer. You also complained, I think, about the time frame and the fact that it finishes on 30 October. For those Members who were in the Chamber when you thought that I was going to postpone this consultation by two weeks, they will have heard your outrage then. So, again, you can't have it both ways. We cannot sit back and wait for Brexit to happen around us. Whatever form it takes - if, indeed, as you say, we do leave - we have to be prepared. So, this is the reason why - . I did commit to going out to consultation at this time probably several months ago, and I believe that it's the right time to do that. Around some of your specific points, again, another issue that I really don't grasp with you is around the basic payment scheme. We accept that it has not protected farmers in the way that - . You only have to look at volatility, for instance, and the weather last year, when we had a drought. Certainly, the basic payment scheme would not help us with the climate emergency, and I know how committed you are to working towards reversing the damage that's been done to our climate. So, I'm quite surprised that you take that tone around the basic payment scheme. What this scheme will provide is a stable income - a multi-year stable income. You asked me whether we would start looking at impact assessments before 30 October. I think that we need to take it slowly, so probably not. However, what I will start to do before 30 October is look at the co-design and what form that co-design will take. Last year, you may remember - and you may have attended one yourself - officials worked very closely with farmers, but it was more of a question and answer session. It won't be like that following this consultation. It's going to be much more about workshops and perhaps officials going out to farms and working with farmers. Farmers have to work with these schemes and we have to make sure that they are at the fore when we co-deign. So, co-design probably is a different word, as you say, in this consultation, but I think it's very important that we do that. Capacity is a concern; I'm not pretending that it isn't. However, I am assured that we will be able to do this. It will take time, but I think we do have a little - . One thing that the Brexit uncertainty has done is given us a little bit more time, and I'm determined to take it slowly. Not every farmer will want to be part of this scheme, just like not every farmer is part of the basic payment scheme now. I would like every farmer to be visited anyway, but I'm not sure that farmers will want that. But it's so refreshing to go out to farms and see the amount of environmental outcomes that they're already producing and not being rewarded for. I was on a farm yesterday, where the farmer told me very proudly that the field that I was standing in - he'd had it assessed, and there were between 90 and 100 tonnes of carbon stored per hectare on his farm. He's not being rewarded for that at the moment, so I think it's really important that we do reward that. I certainly can't commit to Welsh Government filling any gap of funding. What I will commit to is to continue to press the UK Government to ensure we do not lose a penny, as we were promised, if we left the European Union. I'm very happy to look at that percentage of responses, because I think this would be a very interesting consultation to have a look at that.
Welsh: Diolch, Llyr. Mae'n rhaid imi anghytuno â chi ar un neu ddau o bwyntiau. Rydych chi'n dweud fy mod i wedi cael fy ngwthio i newid cyfeiriad neu newid naws. Os cawn ni ymgynghoriad, unrhyw ymgynghoriad yr wyf i erioed wedi ei gynnal yn Weinidog ym mha bynnag bortffolio - mae'n rhaid iddo fod yn ystyrlon. Petawn i ddim yn gwrando, byddech chi'n cwyno. Os ydw i'n gwrando, rydych chi'n dweud fy mod i wedi fy ngwthio i wneud hynny. Allwch chi ddim ei chael hi bob ffordd. [ Torri ar draws. ] Wel, 'newid naws' yw'r ymadrodd a ddefnyddioch chi rwy'n credu, ac rwy'n ymrwymo'n llwyr i sicrhau bod yr ymgynghoriad hwn yn ystyrlon hefyd. Mae'n 16 o wythnosau: unwaith eto, ymgynghoriad hir dros yr haf. Gwnaethoch chi hefyd gwyno, rwy'n credu, am yr amserlen a'r ffaith ei bod yn gorffen ar 30 Hydref. I'r Aelodau hynny a oedd yn y Siambr pan oeddech chi'n credu fy mod i'n bwriadu gohirio'r ymgynghoriad hwn am bythefnos, byddan nhw wedi clywed eich dicter bryd hynny. Felly, unwaith eto, ni allwch ei chael hi bob ffordd. Ni allwn eistedd yn ôl ac aros i Brexit ddigwydd o'n cwmpas. Ym mha bynnag ffurf - os, yn wir, fel yr ydych yn ei ddweud, y byddwn yn gadael - mae'n rhaid inni fod yn barod. Felly, dyma'r rheswm pam - . Ymrwymais i fynd allan i ymgynghori o bosib yr adeg hon rai misoedd yn ôl, ac rwy'n credu mai dyma'r amser iawn i wneud hyn. Ynglŷn â rhai o'ch pwyntiau penodol, unwaith eto, mater arall nad wyf i wir yn ei ddeall yw ynghylch y cynllun y taliad sylfaenol. Rydym yn derbyn nad yw wedi amddiffyn ffermwyr yn y modd - .Nid oes rhaid ichi edrych ond ar yr ansefydlogrwydd, er enghraifft, a'r tywydd y llynedd, pan gawsom ni sychder. Yn sicr, ni fyddai cynllun y taliad sylfaenol yn ein helpu ni gyda'r argyfwng hinsawdd, ac rwy'n gwybod pa mor ymrwymedig yr ydych chi i weithio tuag at wrthdroi'r difrod sydd wedi'i wneud i'n hinsawdd. Felly, rwy'n synnu braidd eich bod chi'n ymagweddu yn y fath fodd o gwmpas cynllun y taliad sylfaenol. Yr hyn y bydd y cynllun hwn yn ei gynnig yw incwm sefydlog - incwm sefydlog am fwy na blwyddyn. Fe wnaethoch chi ofyn i mi a fyddem ni'n dechrau edrych ar yr asesiadau effaith cyn 30 Hydref. Rwy'n credu bod angen inni gymryd ein hamser i wneud hyn, felly yn fwy na thebyg, na fyddwn. Fodd bynnag, yr hyn y byddaf yn dechrau ei wneud cyn 30 Hydref yw edrych ar y cyd-gynllunio a sut y bydd y cyd-gynllunio'n datblygu. Y llynedd, efallai eich bod chi'n cofio - ac efallai yr aethoch chi i un eich hun - gweithiodd swyddogion yn agos iawn gyda ffermwyr, ond roedd yn fwy o sesiwn holi ac ateb. Bydd yn wahanol yn dilyn yr ymgynghoriad hwn. Mae'n mynd i ymwneud yn fwy o lawer â gweithdai ac efallai y bydd swyddogion yn ymweld â ffermydd ac yn gweithio gyda ffermwyr. Mae'n rhaid i'r ffermwyr gydweithio â'r cynlluniau hyn ac mae'n rhaid i ni wneud yn siŵr eu bod ar y blaen pan fyddwn yn cydlunio. Felly, mae cydlunio yn air gwahanol, mae'n debyg, fel yr ydych chi'n ei ddweud, yn yr ymgynghoriad hwn, ond rwy'n credu ei bod yn bwysig iawn ein bod yn gwneud hynny. Mae capasiti yn destun pryder; nid wyf yn cymryd arnaf nad yw'n destun pryder. Fodd bynnag, rwyf wedi cael sicrwydd y byddwn yn gallu gwneud hyn. Bydd yn cymryd amser, ond rwy'n credu bod gennym ychydig - . Un peth y mae ansicrwydd Brexit wedi'i wneud yw rhoi ychydig mwy o amser i ni, ac rwy'n benderfynol o beidio â brysio. Ni fydd pob ffermwr eisiau bod yn rhan o'r cynllun hwn, fel nad yw pob ffermwr yn rhan o gynllun y taliad sylfaenol nawr. Hoffwn i bob ffermwr gael ymweliad beth bynnag, ond dydw i ddim yn siŵr y bydd ffermwyr eisiau hynny. Ond mae hi mor braf ymweld â ffermydd a gweld faint o ganlyniadau amgylcheddol maen nhw'n eu cynhyrchu'n barod nad ydyn nhw'n cael tâl amdanyn nhw. Roeddwn ar fferm ddoe, lle y dywedodd y ffermwr wrthyf yn falch iawn fod y cae yr oeddwn yn sefyll ynddo - ei fod wedi cael asesiad arno, a bod rhwng 90 a 100 o dunelli o garbon wedi'u storio fesul hectar ar ei fferm. Nid yw'n cael ei dalu am hynny ar hyn o bryd, felly rwy'n credu ei bod yn bwysig iawn ein bod yn cynnig tâl am hynny. Yn sicr, ni allaf ymrwymo y bydd Llywodraeth Cymru yn llenwi unrhyw fwlch o ran cyllid. Yr hyn y byddaf yn ymrwymo iddo yw parhau i bwyso ar Lywodraeth y DU i sicrhau nad ydym yn colli ceiniog, fel yr addawyd inni, petaem ni'n gadael yr Undeb Ewropeaidd. Rwy'n fodlon iawn i edrych ar y ganran honno o ymatebion, oherwydd rwy'n credu y byddai hwn yn ymgynghoriad diddorol iawn i gael golwg arno.